Fanie kla by Belinda oor sy buurvrou se stort wat hom snags wakker hou. Speurdersersant Jantjies lig Basjan in dat hulle besluit het Jakob se dood was net 'n ongeluk. Daleen doen navraag by Belinda oor Ansie wat al weer vir Christa Cronje van diefstal wil aankla.
Ansie is opgewonde dat haar ma teen haar pa opstaan, en ook die ander huis gaan eis as deel van die egskeidingskikking. Speurdersersant Jantjies vra vir kaptein Jafta om weer saam met hom die kleinhoewe buite die dorp te besoek waar Dirk Dippenaar vermoor is.
Belinda lig Basjan in dat sy hulle huis saam met die gastehuis gaan eis as deel van die egskeidingskikking. Basjan nooi vir speurdersersant Jantjies uit vir 'n braai. Kaptein Jafta konfronteer vir Fanie oor die storie wat hy vir Jantjies vertel het oor die swartmamba en Jakob Maritz.
Basjan is bang dat Dirk se gesteelde bakkie, wat op die ontwikkeling se grond gevind is, sleg op hulle planne kan reflekteer. Fanie laat hom nie deur speurdersersant Jantjies intimideer nie. Dalene en Jantjies spekuleer oor die verwantskappe tussen die verskillende rolspelers op die dorp.
Belinda probeer uitpluis hoekom Fanie Louw eintlik kom vakansie hou het by hulle gastehuis van alle plekke. Francois keer terug na Upington, en neem Ansie op 'n verrassende uitstappie wat die groen Kalahari se duine behoorlik laat brul.
Tydens Jakob Maritz se begrafnis-afskeidspartytjie by die gastehuis, word verskeie menings gelig oor wat presies besig is om in die klein Kalaharidorpie te gebeur. Tot almal se verbasing daag speurdersersant Herbert Jantjies onverwags daar op…
Belinda is terug, en Ansie is bekommerd dat haar ma steeds saam met Basjan in die huis wil woon. Francois en kaptein Jafta stel ondersoek in nadat Dirk se kollega, Willie, aandui dat Dirk al twee dae lank vermis is. Hulle kom op 'n grusame vonds af op 'n kleinhoewe buite die dorp…
Ansie konfronteer Basjan oor sy verhouding met Christa, en verneem dat Basjan en haar ma gaan skei. Fanie Louw is ongelukkig dat daar foto's van hom in sy baaikostuum langs die swembad op die gastehuis se sosialemediablad geplaas is. Dalene ontvang slegte nuus oor Jolene se pa.
Basjan besluit om oop kaarte te speel met sy en Christa se verhouding, maar sy waarsku hom daarteen. Fanie bevraagteken of die bekende TV-ster wel by die gastehuis tuisgaan. Christa bieg teenoor Basjan dat Dirk haar gehelp het om die juwele, wat Ansie gesteel het, te verdoesel en dat Dirk haar nou afpers.
Ansie verneem haar pa het skielik teruggekom, en vra Francois om Basjan by die lughawe te gaan haal. Fanie Louw daag uit die bloute op vir Jakob se begrafnis, en wil die TV-ster ontmoet toe hy hoor sy vertoef ook die naweek by die gastehuis.
Ansie vra Jolene om die besoek van die TV-ster by die gastehuis stil te hou. Kaptein Jafta en Dirk Dippenaar besoek weer Jakob se kweekhuis om te bepaal hoe die swart mamba daar ingekom het.
26 Jan Sterre en planete
27 Jan Middagvervolgverhaal